CELEX: 32010D0418
Language: et
Date: 2010-06-17 00:00:00
Title: 2010/418/: Komisjoni otsus, 17. juuni 2010 , millega kehtestatakse liidu rahaline toetus kulutuste jaoks, mis tehti seoses lammaste katarraalse palaviku vastu võitlemiseks võetud erakorraliste meetmetega Hispaanias aastatel 2004 ja 2005 (teatavaks tehtud numbri K(2010) 3804 all)

29.7.2010   
            
            
               ET
            
            
               Euroopa Liidu Teataja
            
            
               L 197/9
            
         KOMISJONI OTSUS,
   17. juuni 2010,
   millega kehtestatakse liidu rahaline toetus kulutuste jaoks, mis tehti seoses lammaste katarraalse palaviku vastu võitlemiseks võetud erakorraliste meetmetega Hispaanias aastatel 2004 ja 2005
   (teatavaks tehtud numbri K(2010) 3804 all)
   (Ainult hispaaniakeelne tekst on autentne)
   (2010/418/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 3 lõiget 4,
   ning arvestades järgmist:
   
               (1)
            
            
               Lammaste katarraalse palaviku puhangud tekkisid Hispaanias 2004. ja 2005. aastal. Selle haiguse ilmnemine kujutas endast tõsist ohtu liidu kariloomadele.
            
         
               (2)
            
            
               Komisjoni 13. septembri 2005. aasta otsusega 2005/650/EÜ (ühenduse rahalise abi kohta seoses kiireloomuliste meetmetega lammaste katarraalse palaviku tõrjeks Hispaanias 2004. ja 2005. aastal) (2) anti Hispaaniale ühenduse rahalist toetust kulutuste jaoks, mis on tehtud seoses lammaste katarraalse palaviku vastu võitlemiseks võetud erakorraliste meetmetega aastatel 2004 ja 2005.
            
         
               (3)
            
            
               Kõnealuse otsusega on ette nähtud, et 2 500 000 euro suurune esimene osamakse sõltub komisjoni kohapealsete kontrollide tulemustest.
            
         
               (4)
            
            
               Kõnealuse otsuse artikli 6 lõike 2 kohaselt tuleb liidu rahalise toetuse ülejäänud summa tasuda taotluse alusel, mis tuleb esitada kuuekümne päeva jooksul alates kõnealuse otsuse teatavakstegemisest. Hispaania esitas kõnealuse taotluse 11. novembril 2005.
            
         
               (5)
            
            
               Otsuse 2005/650/EÜ artikli 4 lõike 2 kohaselt tuleb liidu rahalise toetuse ülejäänud summa nüüd kindlaks määrata komisjoni otsusega, mis tuleb vastu võtta otsuse 2009/470/EÜ artiklis 40 sätestatud korras.
            
         
               (6)
            
            
               Komisjoni poolt otsuse 2005/650/EÜ artikli 7 ning liidu rahalise toetuse andmiseks vajalike tingimuste alusel tehtud kontrollide tulemuste põhjal ei saa kõiki taotlustes esitatud kulutusi tunnistada abikõlblikuks.
            
         
               (7)
            
            
               Komisjoni tähelepanekud, abikõlblike kulutuste arvutamise meetod ja lõplikud järeldused edastati Hispaaniale 1. juulil 2009. aastal saadetud kirjaga.
            
         
               (8)
            
            
               Neid asjaolusid silmas pidades tuleks nüüd kindlaks määrata liidu rahalise toetuse kogusumma abikõlblike kulutuste jaoks, mis on tehtud seoses lammaste katarraalse palaviku likvideerimise ja seirega Hispaanias aastatel 2004 ja 2005.
            
         
               (9)
            
            
               Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Hispaaniale
   Otsusele 2005/650/EÜ vastav liidu rahaline toetus kulutuste jaoks, mis on tehtud seoses lammaste katarraalse palaviku likvideerimisega Hispaanias 2004. ja 2005. aastal, on 2 850 183,00 eurot.
   Artikkel 2
   Maksekord
   Liidu rahalise toetuse ülejäänud summa on 350 183,00 eurot.
   Artikkel 3
   Adressaat
   Otsus on adresseeritud Hispaania Kuningriigile.
   
      Brüssel, 17. juuni 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 238, 15.9.2005, lk 19.